Бегония. Уның һуғанбаштарын көслө ҡырауҙарға тиклем ҡаҙып алырға кәрәк. Һаҡлар өсөн сәскәнең һабағын 2 – 3 сантиметрға тиклем ҡырҡып ташлайҙар. Һуғанбаштарҙы көрәк менән ҡаҙып алып, йәшниккә һалырға ла, һауа алған, әммә йылы урынға күсерәләр. Ике аҙна самаһы үткәс, ҡалған ботаҡтарҙы алып ташларға, йәбешеп торған тупрағынан һәм башҡа кәрәкмәгән сүп-сарынан таҙарталар. Бегония һуғанбаштарын һаҡлау өсөн 6 – 8 градус йылы кәрәк. Уларҙы торф йәки ағас вағы менән ҡаплап ҡуйыу ҙа яҡшы һөҙөмтә бирә.